
STACIONARIOS ORO KOKYBĖS TYRIMŲ STOTIES IR MOKYMŲ, SKIRTŲ APTARNAUJANČIAM PERSONALUI, VIEŠOJO PIRKIMO 
TECHNINĖ SPECIFIKACIJA

1. Pirkimo objektas – stacionari oro kokybės tyrimų stotis – tai automatizuota oro kokybės matavimo sistema (AMS), skirta nepertraukiamai lauko sąlygomis matuoti kietųjų dalelių (KD2,5 ir KD10) ir azoto dioksido (NO2) koncentracijas aplinkos ore, kaupti, analizuoti, vertinti ir perduoti matavimo duomenis į serverį. Taip pat perkami mokymai, skirti aptarnaujančiam personalui. 
2. Tiekimo terminas – 6 (šeši) mėnesiai nuo Sutarties įsigaliojimo dienos.
3. Perkamų kietųjų dalelių (KD2,5 ir KD10) automatinių analizatorių skaičius – 1 komplektas.
4. Perkamų azoto dioksido (NO2) matavimo automatinių jutiklių skaičius – 1 vnt.
5. Stacionari oro kokybės tyrimų stotis turi būti instaliuota Vilkaviškio mieste (preliminari vieta: Pilviškių, Birutės ir S. Nėries g. sankryža). Konkreti instaliavimo vieta bus parinkta atsižvelgiant į technines savybes. Įrengimo vietoje perkančioji organizacija įsipareigoja užtikrinti ~230V elektros energijos tiekimo prieigą matavimo stoties veikimui.
6. Tiekėjas atsakingas už pilną stacionarios oro kokybės tyrimų stoties įrengimą, paleidimą ir Vilkaviškio rajono savivaldybės aplinkos monitoringo informacijos valdymo kompiuterinės sistemos (gaunamų oro kokybės duomenų sisteminį rinkimą, kaupimą, saugojimą, siuntimą, viešinimą ir grafinį vizualizavimą) sukūrimą.
7. Pristačius ir įrengus prekę, turės būti pateikiama ši dokumentacija: vartotojo, eksploatavimo ir priežiūros instrukcijos lietuvių , 1 egz. spausdintine ir skaitmenine forma.
8. Mokymai turi būti kontaktiniai, mokymus turi pravesti gamintojas arba jo atstovas, arba tiekėjas, kuris atstovauja gamintoją:
· Mokymai dirbti su matavimo įranga aptarnaujančiam personalui (2 asmenims) iš viso ne mažiau 40 val.;
· Mokymai, skirti matavimo duomenų siuntimo, saugojimo, analizės, pranešimų siuntimo bei nuotolinio valdymo įrangą aptarnaujančiam personalui apmokymui (ne mažiau 20 val.);
· Mokymai, skirti matavimo duomenų kokybės užtikrinimo ir kokybės kontrolės įrangą aptarnaujančio personalui apmokymui (ne mažiau 20 val.);
· Mokymai vyks Vilkaviškio rajono  savivaldybės patalpose adresu  S. Nėries 1, 70147 Vilkaviškis bei įrangos įdiegimo vietoje. Reikiamomis techninėmis priemonėmis (išskyrus vaizdo projektorių ir garso multimedijos įrangą) privalo pasirūpinti tiekėjas.

1. lentelė 

	Eil.
Nr.
	Reikalavimai
	Siūlomų prietaisų parametrų reikšmė ir (ar)
atitikimo/neatitikimo reikalavimams patvirtinimas.
Turi būti nurodoma, kuriuose konkrečiai su pasiūlymu pateikiamuose dokumentuose ir puslapiuose nurodyta konkreti tiekėjo siūloma reikšmė.

	1.
	Automatizuota oro kokybės matavimo sistema (AMS), skirta nepertraukiamai lauko sąlygomis matuoti kietųjų dalelių (KD2,5 ir KD10) koncentracijas aplinkos ore, kaupti, analizuoti, vertinti ir perduoti matavimo duomenis į serverį, pritaikyta ją tvirtinti ant stulpo/kolonos ar panašaus elemento 2–4 m aukštyje.
	(Tiekėjas privalo nurodyti gamintoją ir modelį)

	1.1.
	AMS sistemą turi sudaryti šie pagrindiniai įrenginiai:
· kietųjų dalelių (KD2,5 ir KD10) mėginių ėmimo sistema (įskaitant šildomą ėminio vietą, apsaugančią nuo kondensato susidarymo);
· kietųjų dalelių (KD2,5 ir KD10) matavimo jutiklis;
· nepertraukiamo veikimo kietųjų dalelių (KD2,5 ir KD10) optinis analizatorius;
· kompiuteris arba duomenų kaupiklis (gali būti integruotas į analizatorius);
· 3G/4G/5G maršrutizatorius/modemas;
· apsauga nuo aplinkos temperatūros ir drėgmės poveikio;
· kiti būtini integruoti įrenginiai (aplinkos temperatūros, santykinės drėgmės, atmosferinio slėgio jutikliai).
Visi sistemos komponentai tarpusavyje suderinti, o komponentų panaudojimas kartu yra numatytas sistemos gamintojo ir valdomi analizatoriaus viduje sumontuoto kompiuterio.

	1.2.
	Siūlomas modelis sertifikuotas kietųjų dalelių analizatoriui pagal LST EN 16450 arba lygiaverčių standartų reikalavimus ir atitinka visus viešojo pirkimo techninės specifikacijos reikalavimus.
TUV, MCERCS ar kitos ES notifikuotos įstaigos išduota sertifikato kopija  turi būti viešai skelbiami internete, tiekėjas turi pateikti nuorodą į interneto svetainę, kurioje yra skelbiami sertifikavimo duomenys.

	1.3.
	Minimalūs reikalavimai kietųjų dalelių mėginių ėmimo sistemai:
imamo oro mėginio džiovinimo sistema, apsauganti nuo matavimo netikslumų, atsirandančių dėl kondensato ar dėl didelės imamo oro mėginio drėgmės. 

	1.4.
	Minimalūs reikalavimai kietųjų dalelių matavimo jutikliui:
· optinis aerozolių spektrometras, kuris nustato dalelių dydį;
· dalelių skaičius matuojamas pagal išsklaidytų šviesos impulsų skaičių;
· matavimas turi nepaveikti oro bandinio cheminių ir fizinių savybių;
· matuojamų kietųjų dalelių frakcijų dydis ir masės koncentracija matuojama realiu laiku ir tuo pačiu metu.

	1.5.
	Minimalūs reikalavimai nepertraukiamo kietųjų dalelių optiniam analizatoriui:
· automatiškai realiame laike matuoja KD2,5 ir KD10 masės koncentracijas;
· kietųjų dalelių (KD2,5 ir KD10) masės koncentracijos matavimo diapazonas: ne siauresnis kaip nuo 0 – 20 000 µg/m3 imtinai;
· AMS kaupia ir išsaugoja matavimo duomenis vartotojo pasirenkamu dažniu: nuo 1 s iki 24 val. imtinai;
· optiškai matuojamų dalelių dydžio minimalus diapazonas: ne mažesnis kaip nuo 0,2 µm iki 18 µm imtinai; 
· kietųjų dalelių analizatorius turi būti kalibruojamas jo instaliavimo/eksploatavimo vietoje; optiškai matuojamų dalelių optinių kanalų skaičius: ne mažiau kaip 30;
· išėjimo sąsajos: RS232, USB ir LAN arba lygiaverčio tipo;
· [bookmark: _Hlk195536496]matavimo duomenų pateikimas įrenginio ekrane ir nuotoliniame įrenginyje (kompiuteryje, planšetėje, lauko ekrane). 
· ekrane turi būti pateikiami šie duomenys: KD2,5 ir KD10 ir bendros dalelių masės koncentracija, atmosferos slėgis, temperatūra ir santykinė drėgmė;
· matavimo duomenų kaupimas ir saugojimas: vidinėje arba išorinėje atmintyje, jungiamoje prie analizatoriaus USB jungtimi. Atminties dydis: ne mažesnis išsaugoti 1 mėnesio nepertraukiamų matavimų duomenis, matuojant kas 1 min.;
· valdymas: nuotolinis valdymas ir sistemos priežiūra prisijungus prie sistemos internetu; 
· programinė įranga: kartu su automatinio kietųjų dalelių matavimo analizatoriaus sistema turi būti pateikiama gamintojo programinė įranga skirta asmeniniam kompiuteriui, surinktų duomenų analizei ir apdorojimui. Programa turi būti pritaikyta automatiškai atlikti matavimo duomenų vertinimą (0,5 val. 1 val. ir 24 val. vidurkių skaičiavimus, kietųjų dalelių dydžio ir skaičiaus konvertavimą į koncentraciją (µg/m3); KD2,5 ir KD10 matavimo duomenų pateikimą viename grafike pasirinktam laiko intervalui; duomenų pateikimą lentelės ir/arba grafiko forma) bei matavimo duomenų eksporto galimybes xls, txt ar lygiaverčiais failų formatais. 
· darbinis temperatūros diapazonas: ne mažesnis kaip -20 – +50 °C;
· prietaiso išskiriamas triukšmo lygis ne daugiau kaip 50 dB;
· Dėl stulpo laikančiosios apkrovos prietaiso svoris turi būti ne daugiau kaip 22 kg; prietaisas turi būti įrengtas (pakabintas) 3 m aukštyje nuo žemės paviršiaus.

	1.6.
	Kartu su AMS būtina pateikti:
· gamintojo kalibravimo sertifikato kopiją;
· GSM ryšio perdavimo (4G ar 5G), duomenų kaupimo ir/ar kitą įrangą jei tokia yra būtina persiuntimui į serverį (-ius) ir kitam funkcionalumui (nuotoliniam valdymui) užtikrinti;
· Eksploatacinės medžiagos (filtrai, tarpinės, reagentai ar kt.) užtikrinančios ne mažesnį kaip 3 metų nepertraukiamą analizatoriaus darbą.

	2.
	Automatinis azoto dioksido (NO2) jutiklis oro kokybės vertinimui skirtas vykdyti matavimus lauko sąlygomis, 1 vnt.

	(Tiekėjas privalo nurodyti gamintoją ir modelį)

	2.1.
	Reikalavimai NO2 jutikliui:
· Atitinka ES direktyvos 2008/50/EC reikalavimus nurodytus indikatoriniams matavimams;
· matavimo principas – elektrocheminis arba ekvivalentiškas;
· matavimo diapazonas – 0 – 300 µg/m3;
· mažiausia aptikimo riba – ne daugiau kaip 25 µg/m3;
· matavimo neapibrėžtis – ne daugiau kaip 25%;
· tiriamo oro ėminio ėmimas – kontroliuojamas aktyvus oro siurbimas;
· jutiklio eksploatavimo laikas – ne mažiau kaip 18 mėn. Pasibaigus numatytam eksploatavimo laikotarpiui, turi būti numatyta galimybė pakeisti tokiu pačiu ar analogišku jutikliu, nepakeičiant viso prietaiso;
· jeigu jutiklio eksploatavimo laikotarpis mažiau nei 36 mėn., kartu su prietaisu turi būti pateikiamas papildomas pakaitinis jutiklis, ne mažiau kaip 1 vnt.,
· apsauga nuo atmosferinio poveikio – ne blogesnė kaip IP 42 pagal standarto  IEC 60529 reikalavimus;
· darbo temperatūros intervalas – ne mažesnis kaip nuo -20°C iki +40°C;
· pateikiamas kartu su gamintojo kalibravimo sertifikatu;
· vidinė atmintinė, kurioje saugojami ne mažiau kaip 2 metų valandiniai matavimo duomenys;
· komplektuojamas su meteorologinių parametrų matavimo jutikliais, kurių savybės ne blogesnės kaip:
1. aplinkos oro temperatūros: matavimo diapazonas nuo -30 °C iki +50 °C ±0,5 °C;
1. santykinės drėgmės: matavimo diapazonas nuo 0 % RH iki 100 % RH imtinai, leidžiama paklaida ±3 %;
1. atmosferos slėgio: matavimo diapazonas nuo 100 hPa iki 1100 hPa imtinai, leidžiama paklaida ±1,5 hPa;
1. vėjo greičio: matavimo diapazonas nuo 0 m/s iki 40 m/ imtinai, leidžiama paklaida ±3 %;
1. vėjo krypties: matavimo diapazonas nuo 0° iki 360 imtinai, leidžiama paklaida ±3 %.
· maitinimas – 230V, 50 Hz ±1 Hz, naudojant adapterį (keitiklį);
· matavimo duomenų rinkimas ir pateikimas turi būti suderintas su  automatiniu kietųjų dalelių matavimo analizatoriumi. KD2,5, KD10 ir NO2 matavimo duomenys vienu protokolu siunčiami į duomenų bazę.

	3.
	Duomenų rinkimas, laikymas, siuntimas, atvaizdavimas ir viešinimas:
· duomenys iš analizatorių ir AMS siunčiami* į duomenų bazę esančią „debesyje” ir ten kaupiami. Duomenys iš AMS (tik iš AMS) turi būti siunčiami į Aplinkos apsaugos agentūrą suderintu formatu. Turi būti galimas dubliuotas duomenų siuntimas į perkančiosios organizacijos nurodytą serverį.
· duomenų atvaizdavimas. Turi būti pateikta „debesyje“ integruojama programinė platforma (įranga) kuri būtų susieta su internetine nuoroda. Pateiktą nuorodą turi būti galima įkelti į Vilkaviškio rajono savivaldybės ir/ar kt. tinklapius. Paspaudus nuorodą turi būti pateikiamas interaktyvus Vilkaviškio rajono žemėlapis su tyrimų vieta, nurodytas naudojamos įrangos tipas, pateikiamas oro užterštumo lygis azoto dioksido (NO2) ir kietosiomis dalelėmis apibūdinant rėžiais ir atitinkamai spalvomis indikuojant kietųjų dalelių koncentracijas (gera – žalia; vidutinė – geltona; bloga – raudona, labai bloga – tamsiai raudona), taip pat nurodyti skaitines valandos vidurkių ribas. 
· Interaktyvi programinė platforma turi gebėti automatiškai įvertinti matavimo duomenis (skaičiuoti 1 valandos, 24 valandų koncentracijos vidurkius, taip pat grafike pateikti matavimų duomenis pasirinktame laiko intervale iš matavimo vietos pagal KD2,5 ir KD10 kietąsias daleles bei azoto dioksido (NO2) koncentraciją, turi būti galimybė eksportuoti (atsisiųsti) matavimo duomenis xls, txt ar lygiaverčiais duomenų formatais;
· Programinės platformos (įrangos) atnaujinimai nemokamai tiekiami ne mažiau kaip 3 metus; Jeigu programinė platforma (įranga) su terminuota licencija, licencijos trukmė turi būti ne mažiau kaip 3 metai.

*Duomenims iš analizatorių persiųsti Tiekėjas užtikrins LTE ar lygiaverčio ryšio duomenų perdavimą visu sutarties vykdymo laikotarpiu.

	4.
	Kiti reikalavimai
	

	4.1. 
	Kartu su pasiūlymu būtina pateikti dokumentus, įrodančius prekių atitikimą techninės specifikacijos reikalavimams.
Jei dėl objektyvių priežasčių tiekėjas negali pateikti šių dokumentų, tiekėjas turi pateikti laisvos formos deklaraciją, patvirtinančią, kad siūloma prekė atitinka visas tiekėjo siūlomas reikšmes. 
	

	4.2.
	Prekėms taikoma Regioninės pažangos priemonės Nr. 02-001-06-11-02 (RE) „Stiprinti savivaldybių aplinkos oro monitoringą“ finansavimo gairių 1 priedo 4 tikslo reikalavimas, kad įsigyjama įranga atitiks serveriams ir duomenų saugojimo produktams taikomus Direktyvos 2009/125/EB reikalavimus. Naudojamoje įrangoje nebus Europos Parlamento ir Tarybos direktyvos 2011/65/ES ( 309 ) II priede išvardytų ribojamų medžiagų, išskyrus atvejus, kai homogeninių medžiagų koncentracijos vertės pagal masę neviršija tame priede išvardytų didžiausių verčių.“. Direktyvos riboja tam tikrų pavojingų medžiagų naudojimą elektros ir elektroninėje įrangoje ir nustato ekologinio projektavimo reikalavimus su energija susijusiems gaminiams. Direktyvoje 2011/65/ES nustatytos cheminės medžiagos, kurių koncentracija elektronikos įrangoje neturi viršyti tam tikrų ribų.

	4.3.
	Visoms prekėms taikomas garantinis laikotarpis: ne mažiau kaip 2 metai.

